**Oliver Solberg** (født 23. september 2001 i Fredrikstad) er en svensk motorsportutøver som konkurrerer i rally og rallycross under svensk lisens.

Solberg er sønn av norske Petter Solberg og svenske Pernilla Solberg (f. Walfridsson). Faren er en kjent internasjonal motorsportsutøver som er verdensmester både i rally og rallycross. Også farens bror, Olivers onkel, Henning Solberg er internasjonalt kjent innen motorsport. Moren Pernilla kommer fra en svensk motorsport familie hvor hennes far, Olivers morfar, er den kjente svenske rally og rallycross kjøreren Per-Inge Walfridson, også hennes onkler Lars Erik og Stig-Olov Walfridson kjørte rally. Hun var rallyfører og har også kjørt flere WRC løp, hun kom på andreplass i SM i rally 1999 og vant NM i rally 2000 i gruppe N.

Oliver Solberg, 2023
Han er født i Norge og tilbrakte sine første år i Monaco, men bor siden 2009 i Mitandersfors i Sverige og er svensk statsborger.

Tidligere kjørte Solberg på latvisk lisens. Latvia har lavere aldersgrense enn Norge for både rally og rallycross, mens man i Sverige kan kjøre rally fra 16 år, men ikke i like motorsterke biler som det tillates i Latvia.

22. april 2017 var 15 år gamle Solberg yngste deltaker noensinne i klassen Supercar i RallyX Nordic serien. Solberg endte på en tredjeplass. Bilen som han kjørte var en Citroën DS3 lånt av faren Petter Solberg.

Høsten 2017 begynte han på den franske racingskolen Le Monde i Le Mans.
Solberg er fra og med 2017 med i det svenske juniorlandslaget i rally.

Solberg kom tilbake til RallyX Nordic Championship i 2018, og tok en tredjeplass sammenlagt.

Oliver Solberg, Volkswagen, Rally Liepaja 2019
Oliver Solberg, Škoda, Rally Sweden 2020.
Oliver Solberg, Hyundai, Arctic Rally 2021
Han deltok i 2019 i det amerikanske rallymesterskapet for Subaru Motorsports der han kjørte 6 av totalt 9 runder. Han vant 3 av disse og tok dermed 3. plassen totalt bak Subarus førstefører David Higgins og Barry McKenna (McKenna Motorsports).

I 2019 laget Daniel Fahre dokumentaren *Born2Drive* om Solberg og i 2020 var han med i TV-serien *Team Solberg* som gikk på TVNorge.

I 2020 kom Oliver Solberg inn i fabrikk-teamet til Škoda, han debuterte med en Fabia Rally2 evo i Rally Sverige i februar samme år, og fikk en femteplass. I de to sesongene Solberg kjørte for fabrikken kjørte han utvalgte runder i WRC-2 og WRC-3 og fikk mange fine plasseringer som andreplass i Rally Italia Sardegna og tredjeplass i Croatia Rally. Han vant også FIA ERC1 Junior Championship 2020.

Solberg signerte en 2-årig fabrikkavtale med Hyundai Motorsport for å kjøre en full WRC2-sesong i 2021. Han debuterte med en Hyundai i20 Coupe WRC i Arctic Rally Finland hvor han endte på 7. plass sammenlagt. 2022-sesongen ble tøff med tekniske problemer og flere krasj som under Rallye Monte-Carlo 22. januar, Rally Croatia 22. april og Rally Finland 8. august. En 4. plass i Ypres og en 5. plass i Rally New Zealand ble beste resultat dette året. Solberg og Hyundai skilte lag etter sesongen.

Oliver Solberg kjørte en Škoda Fabia RS Rally2 for Toksport WRT i 2023 sesongen. Han fikk to seiere, Sverige og Sør-Amerika, og en tolvteplass WRC sammendraget.

Oliver Solberg og faren Petter Solberg kjørte flere forskjellige biler når de vant Nations Cup på Race of Champions i 2023. De konkurrerte i en rekke kraftige biler som Cupra UrbanRebel Concept (elektrisk med vekt 1230kg, 0-100km på 3,2sek, 435hk, dreiemoment 510Nm), Zeroid X1 (elektrisk med vekt 1170kg, 0-100km på 3,3sek, 335hk, dreiemoment 510Nm), SuperCar Lites (100% fossilfri biobrensel med vekt 1100kg, 0-100km på 3,5sek, 320hk, dreiemoment 300Nm) og Polaris RZR (vekt 814kg, 0-100km på 4,6sek, 181hk, dreiemoment 156,4Nm).

Referanser
----------

1. ↑   www.dagbladet.no, besøkt 11. desember 2020[Hentet fra Wikidata]
2. ↑  «Who am I?». *Oliver Solberg* **(engelsk)**. Besøkt 8. mars 2024.
3. ↑  eWRC-results.com. «Oliver Solberg - rally profile eWRC-results.com». *eWRC-results.com*. Besøkt 28. oktober 2019.
4. ↑  «Petter Solberg Statistics and Results | Motorsport Stats». *motorsportstats.com*. Besøkt 14. november 2023.
5. ↑  Solbergs sønn (15) blir tidenes yngste rallycrossfører
6. ↑  «Pernilla Walfridsson Results | Motorsport Stats». *motorsportstats.com*. Besøkt 14. november 2023.
7. ↑  «Oliver Solberg ute i Wales - men svensk-norsk kamp om «gullkalven»». *www.vg.no*. Besøkt 28. oktober 2019.
8. ↑  «Rally». *www.sbf.se* **(svensk)**. Besøkt 20. juni 2018.
9. ↑  Solberg jr. (15) mistet nesten døren i rallycross-debuten
10. ↑  Petter Solberg stolt pappa: Oliver (15) flytter på racingskole i Frankrike
11. ↑  «Landslaget 2017». *Svensk Bilsport* **(svensk)**. Arkivert fra originalen 20. juni 2018. Besøkt 20. juni 2018.
12. ↑  «Landslaget 2018». *Svensk Bilsport* **(svensk)**. Arkivert fra originalen 20. juni 2018. Besøkt 20. juni 2018.
13. ↑  «2019 Championship Standings». *ara-rally* **(engelsk)**. Besøkt 1. juni 2020.
14. ↑  «Who am I?». *Oliver Solberg* **(engelsk)**. Besøkt 13. november 2023.
15. ↑  «Program og resultater Race of Champions 2023 - Sportsidioten.no». 28. januar 2023. Besøkt 13. november 2023.

Eksterne lenker
---------------

* (en) Offisielt nettsted Rediger på Wikidata

* (en) Oliver Solberg – kategori av bilder, video eller lyd på Commons Rediger på Wikidata
* (en) Oliver Solberg på Internet Movie Database Rediger på Wikidata
* (en) Oliver Solberg – Motorsport Stats Rediger på Wikidata

* (en) Oliver Solberg – eWRC-results.com Rediger på Wikidata
* (en) Oliver Solberg på Twitter Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |